tartuNLP/wikipedia-smugri-20251201 huggingface dataset:
Armulaua sakrament

Armulaua sakrament ehk armulaud on kristlikes kirikutes (sealhulgas katoliku kirikus, õigeusu kirikus ja luterlikus kirikus) sakrament, mis põhineb Jeesuse sõnadel pühal õhtusöömaajal: 
"Ja ta võttis leiva, tänas ja murdis ja andis neile, öeldes: "See on minu ihu, mis teie eest antakse. Seda tehke minu mälestuseks!"" (Luuka 22:19)
Õigeusu kirikud on ühel meelel, et leivas ja veinis toimub objektiivne muutumine Kristuse ihuks ja vereks. Luterlased usuvad, et Kristuse tõeline ihu ja veri on tegelikult kohal leiva ja veini vormis "sees, koos ja all", mida tuntakse sakramentaalse ühendusena .  Reformeeritud kristlased usuvad Kristuse reaalsesse vaimsesse kohalolekusse armulauas.  Anglikaani armulauateoloogiad kinnitavad üldiselt Kristuse reaalset kohalolekut armulauas , kuigi evangeelsed anglikaanid usuvad, et see on vaimne kohalolu, samas kui anglo-katoliiklased peavad kinni kehalisest kohalolekust.  Teised, näiteks Plymouthi vennad , peavad Issanda õhtusöömaaega puhtalt mälestuseks . [  erinevate arusaamade tulemusena on "euharistia olnud keskseks teemaks oikumeenilise liikumise aruteludes ja kaalutlustes
Katoliku kirik.
Usutakse, et armulaual pakutavad Jeesuse veri veini kujul ja Jeesuse ihu leiva kujul evivad järgmisi toimeid:
Haigete salvimise sakrament

Haigete salvimise sakrament on katoliku kirikus sakrament, mis algselt oli suunatud surijatele, tänapäeval aga kõikidele haigetele.
Salvimise sakramendi eesmärk on Püha Vaimu kaudu haigele/surijale pakkuda leevendust, julgustust, vaimulikku tervenemist.
Õigeusu kirikus vastab sellele õlitamise sakrament.
Luga

Luga ("Juncus") on loaliste sugukonda kuuluv rohttaimede perekond, kuhu kuulub umbes 300 liiki.
Edward Plantagenet

Edward Plantagenet on olnud mitme ajaloolise isiku nimi:
Aaga

Aaga ehk merikärnkonn (ka "merekärnkonn"; teaduslik ladinakeelne nimetus "Rhinella marina", varasem teaduslik nimi "Bufo marinus") on kahepaikseliik päriskonnaliste seltsi kärnkonlaste sugukonna "Rhinella" perekonnast.
Ta on koos koljatkonna, kolumbia hiidkärnkonna ning härgkonnaga üks suuremaid päriskonnalisi. Tema kehapikkus ulatub üksikutel isenditel 22 cm-ni.
Aaga on ainuke kahepaikne, kes talub riimvett. 
Aaga elas algselt ainult Ameerika mandril, kuid tänapäeval on ta ühe suurema levilaga selgroogne. 19. sajandil introdutseeriti ta Jamaicale ja Barbadosele, et ta hävitaks suhkrurooistandustes kahjurputukaid. Kuigi temast ei olnud suuremat abi, viidi teda veel 20. sajandil sisse ka Vaikse ookeani piirkonda, sealhulgas Austraaliasse. Mitmel pool, kuhu teda sisse viidi, on ta bioloogilist mitmekesisust vähendanud. 
Aaga on üks maailmas tuntumaid võõrliike. Tema introdutseerimise negatiivsed kahjulikud ökoloogilised tagajärjed on kontrollimatu ja läbimõtlematu bioloogilise kahjuritõrje tohutute riskide musternäide.
Kottseened

Kottseened ("Ascomycota") on seente hõimkond. 
Kottseentel asuvad eosed eoskottides ehk askustes. (Teise peamise seenehõimkonna – kandseente – puhul asuvad eosed eoskandadel ehk basiidiumidel.) 
Kottseente hulka kuuluvad näiteks pärmid, jahukasted, karikseened, liudikud, tiksikud. (Enamik kübarseeni kuulub kandseente hulka.) 
Enamik samblikke moodustavaid seeni on samuti kottseened.
Kottseente hulka kuulub ligikaudu kolmveerand seni kirjeldatud seeneliikidest. Kottseeni on teada ligikaudu 29 000 liiki. Eestis on kottseeni umbes 1800 liiki 30 seltsist.
Viburseened

Viburseened ("Chytridiomycota") on kõige primitiivsemate seente hõimkond.
Viburseened on saprotroofsed või taimede, seente ja loomade parasiidid. Nad elavad enamasti vees või maismaa niisketes või märgades tingimustes. 
Seente hulgas ainsana esinevad neil elutsüklis liikuvad, ühe (harvem kahe) tagumise piitsviburiga varustatud staadiumid.
Hõimkonda kuulub ainult üks klass – "Chytridiomycetes".
ESTfield

ESTfield on sportlik sõiduauto, mis olemuselt ja väljanägemiselt sarnaneb Colin Chapmani 1957. aastal projekteeritud Lotus 7-ga. Autode ehitamisega tegeleb AS Võidusõidutehnika Tartus.
Ehitus ja tootmine.
Teras- või alumiiniumtorudest kandesõrestik on iseloomulik Seven-tüüpi autodele, jõuülekandesüsteemi ja väliste kerepaneelide valik on rohkem maitse ning isiklike eelistuste küsimus.
ESTfieldide peamine doonorauto on Lada tema tugevuse ja järeleproovitud suure töökindluse tõttu. Tüüpilise ESTfieldi esiosast võib leida Lada käändteljed, 98 mm PCD rummud, lühendatud rooliõlakud ja pidurikettad; tagaosast aga Lada tagasilla ja trummelpidurid. Mootori ja käigukasti valik on kliendi otsustada. Senini on edukalt õnnestunud Audi, Alfa Romeo, Toyota, BMW, Moskvitši, Nissani, Fordi, Volvo, Chevrolet’ ja Lada mootorite kasutamine.
AS Võidusõidutehnika toodab ise või hangib oma partneritelt vedrustuskomponente, klaasplastist (GRP) ja alumiiniumist kerepaneele ning kõikvõimalikke tarvikuid. Firma omanik ja juhataja on Valter Teppan (snd 1955).
Ikkesseened

Ikkesseened ("Zygomycota") on seente hõimkond. Ikkesseente hulka kuuluvad saprotroofid ja biotroofid. Näiteks must täpphallik esineb toiduainetel, sõnnikuhallik aga sõnniku peal.
Kandseened

Kandseened ("Basidiomycota") on hõimkond seeni. Kandseeni iseloomustab suguliste eoste moodustumine basiidides. Igal eostoel areneb üks kandeos. Eosed vabastatakse aktiivselt, kuid vähema jõuga kui kottseente puhul. 
Teine paljudele kandseente liikidele iseloomulik omadus on pandlad. Pandlad on väikesed väljakasvud seeneniidi vaheseina (septa) kohal. Nad tekivad sugulise paljunemise käigus seoses rakutuuma protsessidega. 
Hõimkonnas on kolm alamhõimkonda, mis kõik on esindatud ka Eestis:
Liike on ligikaudu 16 000.
Kandseente hulka kuuluvad riisikad ja puravikud, samuti näiteks torikseened ja roosteseened. 
Nad on ühed olulisemad saprotroofid, puujuurte sümbiondid või parasiidid. Nende seas on majaseeni, kes lagundavad (mädandavad) puitu ja teisi materjale (majavamm).
Kandseente hulka kuuluvad kõige kõrgemalt arenenuteks peetavad seened.
Paljunemine.
Kandseentel moodustuvad eoskandadel eosed.
Teisseened

Teisseened ("Deuteromycetes") on süsteemiväline takson (tihti hõimkond või kõrvalhõimkond), kunstlik rühm, kuhu on koondatud seeneliigid, mille sugulise paljunemise faas on teadmata ning mida seetõttu ei ole õnnestunud klassifitseerida teistesse seenerühmadesse.
On kirjeldatud üle 17 000 liigi teisseeni.
Tuletaelik

Tuletaelik ehk ebatuletael ("Phellinus igniarius") on seeneliik taelikuliste sugukonnast.
Ta kasvab lehtpuudel ja lõhub surnud (teistel andmetel ka elusaid) puid aeglaselt oma ensüümidega. Eosest kasvanud seeneniidistik tungib puu sisse koorevigastuste kaudu. Seeneniidistik tekitab valgemädanikku. Eosed valmivad aasta ringi.
Seen on 5–20 cm, eriti soodsates oludes 40 cm laiune ja mitmeaastane. Noore viljakeha pealispind on pruun.
Seen ei ole söödav. Maitse on kibe, sest seen sisaldab kaaliumhüdroksiidi.
Ebatuletael pärineb Indiast ja Sri Lankalt. Tänapäeval on ta levinud kõikjal Holarktises Põhja-Aafrikast kuni Nordkapini. Euroopas puudub ta üksnes Albaanias ja Kreekas ning mõnel saarel, näiteks Iirimaal ja Islandil. Aasiaski on ta kõikjal levinud, USA-s ja Kanadas samuti.
Varasemad lepataelik "P. alni" ja must taelik "P. nigricans" kuuluvad geneetiliselt samuti tuletaeliku alla.
Kollakõht-mahlarähn otsib ebatuletaelaga nakatunud puid. Nakatumise kohas on puit lagunema hakanud ja pehmem kui mujal. Rähn nokib taela ja nakatatud puidu välja ning teeb tekkinud õõnsusse oma pesa.
Aaker

Aaker (inglise keeles "acre") on mittesüsteemne pindalaühik, mis võrdub 10 ruut-"chain"''iga, 4840 ruutjardi ehk 43 560 ruutjalaga (umbes 0,4047 hektarit). 
Et jardi ja jalga defineeritakse mitut moodi, siis on ka aakri täpne suurus erinev. Kõige tuntumad on rahvusvaheline aaker, mis võrdub 4046,8564224 ruutmeetriga ja United States survey acre, mis võrdub 4046,87261 ruutmeetriga. 
Varem on olnud kasutusel:
Suurbritannias väljendati vanasti isegi suurte maavalduste pindala aakrites, kuid nüüd seal aaker enam ametlikult käibel ei ole; küll aga on ta seda maamõõtmisel USA-s. 
Inglise sõna "acre" tuleb vanainglise sõnast "æcer", mis tähendas algselt põldu (kognaadid on saksa "Acker", ladina "ager" ja kreeka "agros").
Aaker oli maalapp, mille üks mees suutis ühe päevaga härjaga üles künda. Et härjarakendi ümberpööramine oli vaevaline, oli see maalapp pikliku kujuga. Selles suhtes oleks kõige vähem vaeva nõudnud üksainus vagu, kuid liiga pikergune põld oleks toonud kaasa umbrohu liiga suure leviku põllule.
Fear Before the March of Flames

Fear Before, varem tuntud kui Fear Before the March of Flames (lühend FBTMOF), on eksperimentaal-/rokkmuusikat tegev bänd, mis tegutseb USA Colorado osariigis Aurora linnas. 
Nende varasemat stiili iseloomustab kõige paremini "metalcore", mille mõjutajateks on näiteks Converge, The Blood Brothers ja Botch. Ansamblit on nende laulude struktuuri tõttu liigitatud varem ka "mathcore"'i alla.
Ajalugu.
Pärast võitu oma kõrgkooli bändide võistlusel, lindistuse väljaandmist ja kodulinna ümbruses etenduste andmist, mõtles pop-punkbänd, et on aeg muutuseks. Adam Fisher, Brandon Proff ja Mike Madruga otsustasid otsast alata koos oma armastatud sõbra Dave Marioniga. Kiirelt end Denveri "underground"-muusika tegevuspaika sisse seadmas, lasid nad 2003. aastal välja Rice Recordsiga oma esimese albumi "Odd How People Shake". Kogudes tuntust väljaspool Coloradot tegid nad lepingu esinduslikuma Equal Vision Records-iga, kes lasid 2004. aastal taas välja Fear Before The March Of Flamesi debüüdi. See oli peamiselt samas joones "post-hardcore"'iga, millele oli miksitud karjuvaid vokaale David Michael Marioni poolt ning puhast laulmist Adam Rupert Fisherilt. Instrumentaalselt on "Odd How People Shake" kõige omasem "metalcore"-stiil. On räägitud, et iga laul albumil põhineb mingist filmist. Näiteks "Sarah Goldfarb, Where are Your Manners?" on väidetavalt pärit filmist "Requiem for a Dream". Teise albumi "Art Damage" laulul "The Story of the Curious Oysters" on rohkem tegemist Disney filmiga "Alice in Wonderland". Nende teine album "Art Damage" anti välja Equal Vision Recordsi poolt septembris 2004. "Art Damage" on palju raskem ja tumedam kui nende debüüt. Bänd jättis maha lihtsuse ja väsimuse oma instrumentaalselt töölt esimeselt albumilt. Seda tänu lihvimisvõimelisustega iseloomustatavaid bände nagu Converge ja Every Time I Die. Liites virtuaalselt kõik karjutud vokaalid koos erandi, veidra koori- või värsiosaga.
Kriitiline konsensus tundub soosivat nende uut suunda ja kontsertidel mängib bänd vaid mõne üksiku laulu oma debüüdilt, kui sedagi. Oma kodulehel rõhutavad nad selgesõnaliselt oma seisukohta, et nad ei mängi üht omapärast laulu oma debüüdilt "On the Brightside, She Could Choke". Sellel on kõige esinduslikumad elemendid emost nende kõikide lugude peale kokku, see võibki olla põhjus, miks bänd selle mängimisse nii vastuoluliselt suhtub.
Nende 2006. aasta septembris ilmunud album "The Always Open Mouth" on märgatavalt teistsuguse stiiliga kui eelmised salvestised. See album sisaldab palju rohkem eksperimentaalset poolt, millel on rohkem tunderõhku antifoonial eeslaulja ja kitarristi Adam Fisher vahel ning märkimisväärselt vähem karjumist. See toob esile kitarri akordide kihilisust (teine kitarrist lisandus bändi veidi enne albumi lindistamist) ja palju elektroonilisi helisid. Varem kasutati raskelt deformeerunud või muul moel mõjutatud kitarri ja süntesaatoreid või järjendajaid ja trummimasinaid, mis andsid rohkem "industrial"'i tunnet. Tulemusena pole see album nii raske ja kiire kui eelmised albumid, aga selle asemel on see rohkem eksperimentaalne.
Richard Nikolaus von Coudenhove-Kalergi

Richard Nikolaus Eijiro von Coudenhove-Kalergi (16. november 1894 Tōkyō – 27. juuni 1972 Schruns, Vorarlberg) oli Austria poliitik ja Pan-Euroopa liikumise algataja, krahv.
Coudenhove-Kalergi sündis Jaapanis, tema isa oli Austria-Ungari diplomaat ja ema jaapanlanna. Olles nii kasvanud kosmopoliitses keskkonnas kui ka elanud üle Esimese maailmasõja õudused, otsustas Coudenhove-Kalergi rajada liikumise, mille eesmärgiks oleks ühtse Euroopa teke. Ta avaldas oma idee 1922. aastal artiklis "Pan-Euroopa – üks ettepanek". Tema seisukohad ühtsest Euroopast mõjutasid ka Rahvasteliitu ja mitmeid patsifistidest poliitikuid, näiteks Aristide Briand'i. Pan-Euroopa liikumine sai enne Teist maailmasõda küllaltki populaarseks, kuid ei suutnud veel mõjutada otseselt Euroopa riikide poliitikat. 
1938. aastal, kui Saksamaa Austria annekteeris, põgenes Coudenhove-Kalergi Prantsusmaale ning 1940. aastal edasi Ameerika Ühendriikidesse. Pärast sõda naasis ta Prantsusmaale, kus töötas politoloogia õppejõuna. Ta püüdis jätkuvalt populariseerida oma ühtse Euroopa ideid, eriti Euroopa Parlamendi loomist. Mõistagi toetas ta ka Euroopa majanduslikku integratsiooni (Euroopa Söe- ja Teraseühendus 1952, Euroopa Majandusühendus 1957). 
Just Coudenhove-Kalergi pakkus ühtse Euroopa hümniks Ludwig van Beethoveni viisi ja Friedrich Schilleri sõnadega "Oodi rõõmule", mis 1985. aastal saigi Euroopa Ühenduse ja hiljem Euroopa Liidu hümniks.
Aam

Aam on vedelike, eriti alkohoolsete jookide (peamiselt õlle ja veini) hulga mõõtmiseks kasutatud mahuühik.
Merenduses on aam mahukas puuvaat, mida laevades kasutati kergestirikneva kauba ja proviandi, ajuti ka niiskust kartvate kaupade veoks (näiteks toodi 16.-17. sajandil Lübeckist meritsi eestikeelseid esmatrükiseid). Vanasti kasutati aame ka kalade eelsoolamiseks. Aam on ühtlasi vedelike mahuühik.
Aamos

Aamos (עמוס) oli Juuda riigist pärit ühiskonnakriitiline prohvet, kes jutlustas 8. sajandil eKr Iisraeli kuningriigis. Talle omistatakse Aamose raamat ning ta on Tanahis ja Vanas Testamendis üks kaheteistkümnest väikesest prohvetist. Aamos on Tanahi prohvetitest esimene, kelle sõnad on üles tähendatud ja raamatu kujul pärandunud. 
Kirjakohad Am 1:1 ja 7:14 ütlevad, et Aamos oli [lamba]karjane ja metsviigipuude vääristaja. Selle järgi võib otsustada, et ta oli maatöötegija või suurmaaomanike sulane. Tema jutlused kritiseerivad seda, kuidas viimased endast sõltuvaid vaeseid töötegijaid. 
Aamos on esimene Tanahi prohvetitest, kelle kutsumise lugu on meieni jõudnud. Ta ise teatab, et ta karjatas Tekoa küla lähedal (17 km Jeruusalemmast lõuna pool) Juuda kõrbes lambaid, kui JHWH ta sealt võttis ning tegi talle ülesandeks põhjariigis Iisraelis Tema sõna kuulutada. Nõnda ei kuulunud ta sealsete õukonnaprohvetite hulka ning oligi nendega konfliktis. Samuti oli ta oma päritolu tõttu sõltumatu Iisraeli riigi opositsioonist. 
Mõned eksegeedid oletavad siiski, et Tekoa paiknes siiski Galileas, sest Aamos tundis ilmselt hästi põhjariigi kultusepraktikat. Igatahes aga oli tema kuulutus suunatud eeskätt kogu Iisraeli rahva, mitte ainult põhjariigi kultuse ning ühiskondlike olude vastu.
Reinveinid

Reinveinid on Reini jõe piirkonnast pärit veinid.
Tallinna Raeapteegis valmistatakse reinveinist vürtsveini klaretti.
Reinveinid olid keskajal Tallinnas kõige levinumad ja armastatuimad veinid. Reinveini turustamine oli Tallinnas hollandlaste käes.
Aara

Aara ("Ara") on lindude perekond papagoilaste sugukonnast papagoiliste seltsist. 
Levik.
Kõik aarad elutsevad Lõuna-Ameerikas või Kesk-Ameerikas.
Kirjeldus.
Kui arvesse võtta ka linnu saba, on ta peaaegu 1 m pikk. Tõepoolest, ta teeb uskumatut lärmi, tekitades väga erinevaid helisid. Samuti on aara võimekas imitaator, ta suudab sõnu korrata ja telefonihelinat jäljendada.
Eluviis.
Aarad elavad puuvõrades ja on troopikametsa elu olulised elavdajad.
Toitumine.
Nende toiduks on puuviljad, putukad ja viljaterad. Linnu nokk on väga tugev, ta kasutab seda muuhulgas nii pähklite purustamiseks kui okste küljes rippumiseks.
Liigid.
Aara perekonda kuulub 9 liiki, millest üks on välja surnud:
Walter Rothschildi raamatus "Extinct Birds" on juttu veel seitsmest väljasurnud liigist, kes elasid Suurtel ja Väikestel Antillidel. On ka kahtlusi, kas nad üldse olemas olid. 
Aara laiemas mõttes.
Laiemas mõttes kuuluvad aarade hulka ka perekonnad 
Osa uurijaid arvab väikeaara aara perekonda.
Eesti maavägi

Eesti maavägi on Eesti kaitseväe põhiväeliik, mille ülesandeks on riigikaitse teostamine maismaal kooskõlas kaitseplaanidele ja kaitseväe juhtimisorganite korraldustele.
Maaväe ülesanded.
Maavägi on kaitseväe suurim väeliik. Maaväel on kandev roll Eesti territooriumi kaitsel ja ka üksuste ettevalmistamisel välisoperatsioonideks.
Maaväe prioriteedid on kiirreageerimisüksuste ja üldotstarbeliste lahinguüksuste, vastuvõtva riigi toetuse ja territoriaalse toetusstruktuuri arendamine. Vajadusel peab maavägi abistama tsiviilorganisatsioone loodusõnnetuste või inimtegevuse tagajärjel tekkinud katastroofide korral.
Rahuajal on maaväe ülesanneteks:
Kriiside korral on maaväe ülesanneteks:
Sõjaajal on maaväe ülesanneteks:
Maaväe rahuaegne koosseis.
 Diviis
Sealhulgas alalises operatiivvalmiduses väeüksused on:
Planeeritavad muutused uue riigikaitse arengukava kohaselt.
Uue riigikaitse arengukava alusel on kavas loobuda põhivalmiduses kaitseringkondade staapidest ja suurendada kiirreageerimisvalmiduses peetavate brigaadide arvu 2-ni. Tulevikus on võimalik igal aastal ajateenijatest 2 lahingupataljoni samaaegne koolitamine senise 1 asemel. Uue kava järgse struktuuri formeerimine algab 2014. a teisel poolel.
Reservüksused.
Reservväe baasil on võimalik teenistusse kutsuda, formeerida, relvastada ning rakendada peamiselt järgmisi Maaväe väeüksusi:
Ajalugu.
Eesti Maavägi asutati 1991. aastal.
Märkused.
Seoses kaitseväe struktuurireformiga ühendati maaväe staap Kaitseväe peastaabiga ning maaväe ülema ametikoht kaotati.
Eesti kaitsejõud

Eesti kaitsejõud on Eesti riigikaitset teostavate organisatsioonide kogum. 
Kaitsejõud koosnevad kaitseväest ja kaitseliidust. 
Kaitsejõude juhib kaitseväe juhataja. Kaitsejõudude tööd planeerib kaitseväe peastaap (KVPS).
Ajalugu.
Varem kuulusid kaitsejõudude koosseisu siseministeeriumi sõjaväeliselt korraldatud organisatsioonidena piirivalve (pärast politseiga liitmist Politsei- ja Piirivalveamet) ning päästekompaniid (tänapäevaks likvideeritud).
Kaitsejõude juhtis kaitsejõudude peastaap, mis hiljem reorganiseeriti kaitseväe peastaabiks.
Eesti sõjavägi oli Eesti regulaararmee ajavahemikus 1918–1929 ja 1937–1940.
Aastail 1929–1937 nimetati Eesti sõjaväge ka kaitseväeks. Eesti Vabariigi loomisel 1918. aastal ja Vabadussõja alguses nimetati sõjaväge ka rahvaväeks. 
Diviisid, merejõud ja õhukaitse koosnesid järgmistest väeosadest:
Ajateenistus Eesti sõjaväes.
1. oktoobrist 1928 kehtestati kaitseväeteenistuse seadusega sundusliku tegevteenistuse kestuseks 12 kuud jala-, ratsa- ja suurtükiväes ning 18 kuud kõigis teistes väeliikides (1920. aastate algul oli teenistusaeg 18–24 kuud). 
Armee isikkoosseisu vähendati 18 171 mehelt 15 593 mehele.
Ohvitseride teenistust reguleerisid 1922., 192 ja 1938. aastal vastu võetud ohvitseride teenistusseadus.
Eesti sõjaväe likvideerimine 1940.
Seoses Nõukogude okupatsiooniga 1940. aastal Eesti sõjavägi likvideeriti ja enamuse selle üksuste baasil formeeriti Punaarmee 22. territoriaalne laskurkorpus. Osa varadest anti üle Eesti sõjamuuseumile. Paljud ohvitserid represseeriti.
Vastavalt Eesti NSV Rahvakomissaride Nõukogu otsusele 29. augustist 1940. aastast:
Kõik mere-sõjajõudude rannakaitse relvastus, varandus, hooned ja ehitused anda üle Punalipu Baltimere laevastikule.
22. Eesti Territoriaalse Laskurkorpuse koosseisus moodustati kaks territoriaaldiviisi 180. ja 182. Eesti Laskurdiviis.
180. Eesti Laskurdiviisi väeosad asusid Põhja-Eestis ja nimetati hiljem Põhja diviisiks, diviisi staabi asukoht Tallinn. 
182. Eesti Laskurdiviisi väeosad paiknesid Lõuna-Eestis, diviisi staabi asukoht Tartu. 
Diviiside moodustamisel saadeti 180. diviisi peamiselt Eesti 1. ja 3. diviisi ning 182. diviisi Eesti 2. ja 4. diviisi isikkoosseis.
Rahkla mõis

Rahkla mõis oli kahe Virumaa mõisa nimi:
Patutunnistamise sakrament

Patutunnistamise sakrament on õigeusu kiriku sakrament, mis vastab katoliku kiriku meeleparandamise sakramendile.
Qaanaaq

Qaanaaq (varasem taanikeelne nimi "Thule") on asula Gröönimaa põhjaosas Avannaata vallas. 2009. aastani oli see Qaanaaqi valla keskus, seejärel kuulus 2018. aastani Qaasuitsupi valda.
Qaanaaq on Gröönimaa põhjapoolseim asula. See tekkis 1953. aastal, kui Thule lennuväebaasi loomisel asustati kohalikud elanikud ümber umbes 90 km põhja poole. Asulas elas 2005. aastal 640 inimest, peamiselt gröönlased, kes räägivad grööni keele põhjagrööni murret.
Kiriši rajoon

Kiriši rajoon on haldusüksus Venemaal Leningradi oblastis.
Rajoonis on 2 linnalist asulat (Kiriši ja Budogoštš) ning 4 valda.
Vaimulikku ametisse pühitsemise sakrament

Vaimulikku ametisse pühitsemise sakrament ehk hirotoonia (kreeka keeles χειροτονία) on õigeusu kiriku sakrament, püha toiming, mille käigus Püha Vaimu arm pühitseb piiskopi käte pealepanemise kaudu väljavalitud isiku diakoniks, preestriks või piiskopiks. 
Diakoneid ja preestreid pühitseb üks piiskop, piiskoppe kolm või enam piiskoppi.
Väljavalitud isik peab olema:
Erandlikult võib diakoniks või preestriks pühitseda ka vallalise mehe, kes ei ole mungaseisusesse astunud. Sellisele vaimulikule laieneb abielutuse kohustus ja teda nimetatakse tsölibaatvaimulikuks. Kuigi taoline praktika levib üha enam, ei peeta seda õigeusu traditsiooniga kooskõlas olevaks.
Brian Aldiss

Brian Wilson Aldiss (18. august 1925 East Dereham Norfolk – 19. august 2017 Oxford) oli inglise kirjanik. Ta oli üks 1960. aastate uue laine ulme ("New Wave") juhtfiguure.
Teosed eesti keeles.
Sisu: "Väljas; Eluilmaski; Juudas tantsis; Jagatud rõõm; Eraklik harrastus; Hiigeljumala ketserid; Totaalne keskkond" (Eesti ulmeauhind Stalker / parim tõlkejutt / 2005); "Superlelu kogu suveks; Kontramorfoos; VAKM; Jumal, kes magas naistega; Kui Hamleti onu olnuks meeldivam sell; Kirjutamata armastuskiri"
Eesti järved

Eesti järved on Eestis asuvad siseveekogud, millel puudub vahetu ühendus merega. 5% Eesti pindalast on kaetud järvede ja tehisveekogudega. Eestis on Keskkonnaportaali andmetel ligikaudu 1200 looduslikku järve, mille pindala on vähemalt 1 hektar.
Suurimad järved on Peipsi ja Võrtsjärv. Peipsi järv on koos Pihkva järvega Euroopas suuruselt viies (maailmas viienda kümne lõpus). 
Valdav osa Eesti järvedest on madalad: enamasti alla 10 meetri; sügavaim on Rõuge Suurjärv (38 m).
Järved paiknevad väga ebaühtlaselt. Suuremad järvepiirkonnad asuvad Kagu- ja Lõuna-Eestis. Lääne- ja Kesk-Eestis on seevastu suuri maa-alasid, kus pole ühtegi järve. 
Enamik Eesti järvi on mandrijäätekkelised. Leidub ka laukajärvi, rannajärvi, jõelookeist moodustunud järvi, karstijärvi, tehisjärvi ja meteoriiditekkeline Kaali järv.
Riikliku vaatluse alla kuuluvad Peipsi järv, Võrtsjärv ja kaheksa väikejärve, Nohipalu Mustjärv, Nohipalu Valgejärv, Pühajärv, Uljaste järv, Rõuge Suurjärv, Ähijärv, Viitna Pikkjärv ja Mullutu Suurlaht.
Eesti järvetüübid.
Praegu liigitatakse Eesti järved tüpoloogia järgi 12 tüübiks:
Poul Anderson

Poul William Anderson (25. november 1926 – 31. juuli 2001) oli ameerika ulmekirjanik, kes kirjutas nii teadusulmet kui ka imeulmet. 
Ta oli 1972. aastast organisatsiooni Science Fiction and Fantasy Writers of America kuues president. Samuti oli ta kangelasliku fantastika autoreid ühendava 1960. aastatel asutatud ühenduse Swordsmen and Sorcerers' Guild of America (SSGA) liige. Ta oli ka ühingu Society for Creative Anachronism kaasasutajaid.
Vidkun Quisling

Vidkun Abraham Lauritz Jonssøn Quisling (18. juuli 1887 Fyresdali vald, Telemark – 24. oktoober 1945 Oslo) oli Norra diplomaat, sõjaväelane (major) ja poliitik.
Vidkun Quisling sündis praosti ja genealoogi Jon Lauritz Qvislingi pojana.
Quisling lõpetas kõrgema sõjakooli 1911. aastal. Ta töötas Norra sõjalises esinduses Peterburis (1912, 1918), Helsingis (1920–1921) ja Moskvas (1927–1929). Ta töötas Fridtjof Nanseni Nõukogude Venemaa näljahädaliste abistamismissioonil (1921–1922).
Quisling oli kaitseminister Agraarerakonna valitsuses 1931–1933. Ta asutas koos Johan Bernhard Hjortiga 1933. aastal fašistliku partei "Rahvuslik Ühendus" (norra keeles Nasjonal Samling).
Teise maailmasõja ajal, aastatel 1942–1945, oli Quisling Saksa okupatsioonivõimude poolt määratud Norra valitsusjuht. Tema järgi nimetatakse anastajate režiimiga koostööd teinuid kvislingiteks.
Ta arreteeriti 9. mail 1945 Oslos Bygdøys asuvas villas, kus tänapäeval asub holokaustimuuseum. Quislingi üle peeti kohut ja ta mõisteti riigireetmise eest surma mahalaskmise läbi. Kohtuotsus viidi täide Akershusi kindluses 24. oktoobril 1945, kuigi surmanuhtlus oli Norras kaotatud juba 1901. aastal.
Vidkun Quisling abiellus 1923. aastal venelanna Maria Vassiljevna Pasetšnikovaga, kellega tal ei olnud lapsi. Naine elas oma surmani 1980. aastal Oslos.
Voika-Tatra ürgorg

Voika-Tatra ürgorg on ürgorg Otepää kõrgustiku põhjaserval. Ürgoru idapoolse osa moodustab Tatra org ja läänepoolse osa Voika org.
Ürgoru veelahkmekünnis asub Unipiha küla kohal. Tatra ürgorus voolub Tatra jõgi. Voika oru idasopis asub Voika oja lähe.
Arthur Pillans Laurie

Arthur Pillans Laurie (6. november 1861 Edinburgh – 7. oktoober 1949) oli Briti keemik. Ta oli Edinburghi Heriot-Watti kolledži rektor.
Jasnaja Poljana

Jasnaja Poljana (vene keeles "Ясная Поляна") asub Venemaal 12 kilomeetri kaugusel Tulast. Koht on tuntud kirjanik Lev Tolstoi kodukohana. 
Jasnaja Poljanas asub kirjaniku haud ja muuseum.
Kohe pärast Lev Tolstoi surma muudeti kirjaniku mõis muuseumiks. Muuseum koosneb Tolstoi häärberist, koolimajast, mille kirjanik talupoegade lastele asutas, ning pargist koos kirjaniku hauaga. Selle esimeseks juhatajaks sai Tolstoi tütar Aleksandra. Ka praegune muuseumi juhataja (aastast 2012) Jekaterina Tolstaja (sündinud 1972) on üks Tolstoi järeltulijatest. 
Muuseumis võib näha Tolstoi isiklikku mööblit ja raamatukogu (kogus on 22 000 köidet) ning ka selliste kuulsate maalikunstnike nagu Ivan Kramskoi, Ilja Repini, Nikolai Ge, Valentin Serovi ja Leonid Pasternaki teoseid. 
Teise maailmasõja ajal oli mõis sakslaste poolt okupeeritud, kuid Nõukogude valitsus oli juba varem väärtuslikumad esemed evakueerinud. Pärast sõda mõis ja muuseum restaureeriti ning praegu on see populaarne turismiobjekt.
Torm

Torm (ka "raju") on suure kiiruse ja jõuga tuul, atmosfäärinähtus.
Meteoroloogias nimetatakse tormiks 20,8...24,4 m/s puhuvaid (püsi)tuuli. Beaufort'i skaala järgi on tuule kiirust vähemalt 9 palli.
Tormi-iilide mõjul tekkinud lained suudavad liigutada rändrahne.
Beaufort'i skaala.
Beaufort'i pallide määramise tabelis on eristatud kolme erinevat bofoori.
Tormist tugevam on maru (tuule kiirus 28,5...32,6 m/s) millega kaasnevad suured purustused.
Hooldekodu

Hooldekodu on hoolekandeasutus iseseisva eluga mittetoimetulevate vanurite ja invaliidide elamiseks ja abistamiseks.
Olukord Eestis.
2023. aasta juulis käivitunud reformi eesmärk oli tagada hooldekodu koha kättesaadavus keskmise pensioni eest. Reform oli osaliselt edukas: kui enne ümberkorraldust maksid teenuse tarbijad kinni ligi 78% teenusest, siis pärast uuendust ligi poole, samuti lisandus uusi hooldekodusid ja kohti.
2024. aasta 1. aprilli seisuga oli Eestis üldhooldekodusid umbes 230. Samal ajal elas hooldekodudes ligikaudu 10 500 inimest, kellest umbes 60% oli erahooldekodudes ja ülejäänud 40% munitsipaalhooldekodudes. 92% teenusesaajatest olid vanaduspensionärid.
2025. aasta Riigikontrolli auditi kohaselt on eesmärgi saavutamine muutumas järjest ebarealistlikumaks ja teenust tuleks teisiti rahastada, sest hindade kallinemise ja personali lisandumisega teenus kallineb.
Lehte Hainsalu

Lehte Hainsalu (aastast 1959 Lehte Sööt; sündinud 31. oktoobril 1938 Haaslava vallas Tartumaal) on Eesti kirjanik ja poliitik. 
Hainsalu on 40 kirjale allakirjutanute seas ning ta kuulub 20. Augusti Klubisse, mis koondab 20. augustil 1991 Eesti Vabariigi Ülemnõukogus Eesti Vabariigi iseseisvuse taastamise otsuse poolt hääletanuid ja Eesti riikliku iseseisvuse taastanud tollase parlamendi liikmeid. 
On avaldanud luulekogusid, romaane ja lasteraamatuid ning pälvinud kirjanduspreemiaid.
Elulugu.
1956. aastal lõpetas ta Tartu 2. Keskkooli ja 1961. aastal Tartu Riikliku Ülikooli ajaloo-keeleteaduskonna eesti filoloogia erialal. 
1958. aastast kuulub ta Eesti Kirjanike Liitu.
Eesti NSV ajal töötas Lehte Hainsalu ajalehe Edasi toimetuses, hiljem töötas Tartu Aparaaditehases ning õpetas mitmes Tartu koolis emakeelt. 
Aastatel 1977–1988 oli ta Eesti Televisiooni Tartu stuudio mittekoosseisuline kaastööline; kolme saatesarja ("Inimene ja tema õpetaja", 1978; "Lapsesuu", 1977–1986 ja "Teine perekond", 1985–1986) autor. 
Ta oli aastatel 1981–1990 Eesti Kirjanike Liidu Tartu osakonna esimees. Aastatel 1993–2003 õpetas ta Tartu Teoloogia Akadeemias stilistikat.
Poliitiline tegevus.
1980. aastal kirjutas Lehte Hainsalu alla 40 kirjale. Aastatel 1990–1992 oli ta Eesti Vabariigi Ülemnõukogu liige, sotsiaalkomisjoni esimees, samuti Põhiseaduse Assamblee kodanike põhiõiguste toimkonna aseesimees. Lehte Hainsalu oli nende 69 Eesti Vabariigi Ülemnõukogu liikme hulgas, kes 20. augustil 1991 hääletasid dokumendi "Otsus Eesti riiklikust iseseisvusest" poolt.
Haigla

Haigla on asutus haigete statsionaarseks ravimiseks.
Haiglas töötab sellekohase väljaõppe saanud personal. Kõige tuntum haigla tüüp on üldhaigla, millel on ka erakorralise meditsiini osakond. Piirkonnahaigla on tavaliselt oma teeninduspiirkonnas peamine tervishoiuteenust pakkuja, seal on voodikohad nii intensiivraviks kui ka hooldusraviks. Spetsialiseerunud haiglad on näiteks traumapunktid, hooldushaiglad, lastehaiglad ja eri meditsiinivaldkondadele keskendunud haiglad (nt nakkushaigla, onkoloogiahaigla, sünnitushaigla jne). Haiglate spetsialiseerumine võimaldab üldhaiglaga võrreldes vähendada ravikulusid.
Kõrgkool

Kõrgkool on õppeasutus, kus omandatakse kõrgharidus. Eesti kõrgkoolid liigitatakse rakenduskõrgkoolideks ja ülikoolideks.
Eestis asuvad avalik-õiguslikud ülikoolid on Tartu Ülikool, Tallinna Tehnikaülikool, Tallinna Ülikool, Eesti Maaülikool, Eesti Kunstiakadeemia ning Eesti Muusika- ja Teatriakadeemia. Ülikool on õppe-, loome- ning teadus- ja arendusasutus, kus toimub kõrgharidusstandardile vastav õpe kõrgharidustaseme kolmel astmel: bakalaureuseõpe, magistriõpe, doktoriõpe.
Akadeemilise kraadi (bakalaureuse-, magistri- või doktorikraad) annab ülikool vastava kõrgharidusastme õppekava täitnud ja lõputöö kaitsnud või lõpueksami sooritanud isikule ning seda tõendab vastav lõpudokument.
Vastavalt ISCED haridussüsteemide astmestikule antakse kõrgharidust (inglise keeles: "Tertiary education") kolmanda astme haridusasutustes, kus ISCED 5A on bakalaureuseõpe (BA) ja magistriõpe (MA); ISCED 5B on rakenduskõrgharidus ja ISCED 6A on doktoriõpe.
Rakenduskõrgkool on õppeasutus, kus toimub rakenduskõrgharidusõpe ning võib toimuda magistriõpe ja õpe keskhariduse baasil läbiviidava kutsekeskhariduse õppekava järgi ning kus vähemalt kaks kolmandikku õpilastest ja üliõpilastest õpib rakenduskõrgharidusõppe õppekavade järgi. Rakenduskõrgkooli ülesanne on edendada tööturu vajadustele vastavat elukestvat õpet, osutada õppe- ja arendustegevust hõlmavaid teenuseid, teha rakendusuuringuid. Rakenduskõrgharidusõpe on kõrghariduse esimese astme õpe, mille kestel üliõpilane omandab kindlal kutsealal töötamiseks või magistriõppes edasiõppimiseks vajaliku pädevuse. Rakenduskõrgkoolis doktoriõpet ei ole.
Mirek Topoláneki teine valitsus

Mirek Topoláneki valitsus oli Tšehhi valitsus, mis astus ametisse 9. jaanuaril 2007. Valitsuse moodustasid 3 parteid: Kodanike Demokraatlik Partei (ODS), Kristlik-Demokraatlik Liit – Tšehhoslovakkia Rahvapartei (KDU-ČSL) ja Roheline Partei (SZ). 
18 ministrist olid kolm naised.
24. märtsil 2009 kaotas Mirek Topoláneki valitsus häältega 101:96 usaldushääletuse parlamendis ning peaminister teatas, et astub tagasi. 9. aprillil 2009 asus ametisse Jan Fischeri valitsus.
Valitsuse koosseis.
&lt;br clear=all&gt;
&lt;br&gt;
Trivimi Velliste

Trivimi Velliste (sündinud 4. mail 1947 Tartus) on Eesti poliitik. Oli aastail 1989–1992 Eesti Kristliku Liidu liige. 1995. aastast kuulub ta erakonda Isamaaliit (praegu nimega Isamaa).
Haridus.
Ta on lõpetanud 1965. aastal Tartu 1. Keskkooli ning 1971. aastal Tartu Riikliku Ülikooli inglise keele ja psühholoogia erialal. Ta on üliõpilasseltsi Liivika vilistlane.
Töö.
Tegevus poliitikas.
Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 273 häält ning ei osutunud valituks.
Isiklikku.
Tema isa oli Otepää linnapea Trivimi Velliste.
Ta on abielus Anne Vellistega ning tal on kaks poega ja tütar.
Ta oskab inglise, vene, soome, saksa ja prantsuse keelt.
Aari jõgi

Aar on jõgi Saksamaal, Lahni vasakpoolne lisajõgi.
Nimi pärineb sõnast, mis tähendab 'kiiresti voolav jõgi'. 
Jõe pikkus on eri andmetel umbes 40 või umbes 60 km.
Ta saab alguse Taunuse mäestikust Hessenis Taunussteini linnaosast Orlenist ning voolab siis Taunussteini ja Bad Schwalbachi kaudu Aarbergeni valda ning edasi Hahnstätteni valda Rheinland-Pfalzis. Diezi linna juures suubub ta Lahni. 
Suurim lisajõgi on Aubach, mis suubub Aari jõkke Aarbergen-Kettenbachi lähedal Michelbacher Hütte lähedal. 
Läbi Aari maalilise, osalt kuristikku moodustavalt sisse lõikunud oru viivad Aarstraße (föderaalmaantee 54) Wiesbadenist Lahni-äärsesse Limburgi ning Aartalbahn, mis on tänapäeval turistide poolt kasutatav raudteeharu.
As

as tähendab järgmist:
AS tähendab järgmist:
aS tähendab järgmist:
AS tähendab järgmist:
.as on Ameerika Samoa tippdomeen.
Karula (täpsustus)

Karula on mitme Eesti küla nimi:
Panariitsium

Panariitsium ehk sõrmesööbija või varbasööbija (rahvapäraselt umme; ladina keeles "panaritium") on meditsiinis sõrme või varba äge mädapõletik. Eristada saab pindmist ja süvapanariitsiumi.
Pindmine panariitsium võib olla: 
Süvapanariitsium võib olla:
Erüsipeloid

Erüsipeloid ehk ebaroos on inimese nahapõletik, mida kutsub esile sigade punataudi tekitaja "Erysipelothrix rhusiopathiae". Sellesse nakatutakse kokkupuutel loomade ja värske lihaga.
Periostiit

Periostiit ehk luuümbrisepõletik on luuümbrise ehk periosti põletik, mis tekib trauma tagajärjel. Kui sellele lisandub infektsioon, võib tekkida mädane periostiit. 
Sagedamini esineb seda sääreluu eesmisel serval, näiteks jooksjal liiga suure koormuse tõttu. Periostiit võib esineda ka hammaste luuümbrisel.
Olulisemad sümptomid on väga terav valulikkus, turse ja kehatemperatuuri tõus.
Follikuliit

Follikuliit on ühe või mitme karvatupe ja karvanääpsu mädane põletik.
Follikuliit võib esineda mis tahes kehaosa nahal, välja arvatud peopesad ja jalatallad.
Tavalised sümptomid on naha punetus, sügelus, vistrik või mädavill karvanääpsu kohal.
Follikuliidi põhjuseks võib olla bakter-, seen- või viirusnakkus, mida võivad soodustada karvanääpsu vigastus hõõrdumise, raseerimise või putukahammustuse tagajärjel, karvanääpsu ummistumine, karva sissekasvamine.
Assikvere mänd

Assikvere mänd on omapärase võraga looduskaitsealune põlismänd Tartu maakonnas Peipsiääre vallas Assikvere külas. Männi koordinaadid on . 
Puu ümbermõõt on 2,9 m või 2,73 m (H. Relve), kõrgus 14 m. 
Mänd kasvab looduskaitse all olevatel Assikvere muinaskalmetel. Teises maailmasõjas sai puu latv vigastada ja hävis, selle tagajärjel kasvas puu võra selliseks, nagu ta nüüd on.
Välislingid.
Assikvere mänd Keskkonnaregistris
Erüsiipel

Erüsiipel (ladina keeles "erysipelas"; vanakreeka sõnast ἐρυσίπελας 
(tõenäoliselt algselt 'punane nahk'; murdekeeles "eliting", Tartu ja Võru murdes "pahus")) ehk roos on enamasti streptokokkidest põhjustatud nahapõletik, mis lähtub väikestest infitseerunud haavadest ja mädapõletikukolletest.
Bakterid (streptokokid) satuvad naha või limaskesta vigastuse kaudu lümfiteedesse.
Haigus algab külmavärinate, palaviku ja peavaluga. Nakatunud kohale tekib teravalt piiritletud punetus ja turse, mille kohal nahk on sile ja läikiv. Nakatunud koht on väga valulik.
Erüsiipel tekib tavaliselt näole, kehatüvele või jalgadele.
Växjö

Växjö on tiheasustusega paikkond Rootsis, Kronobergi lääni ja Växjö valla keskus.
Växjö on klaasikunsti regiooni, nn Klaasiriigi keskus.
Växjös on emigratsioonimuuseum, lossimuuseum ja klaasimuuseum.
Linnas on ka Växjö ülikool.
Teetanus

Teetanus ehk kangestuskramptõbi on äge nakkushaigus, mida põhjustab pinnases elava bakteri "Clostridium tetani" poolt anaeroobsetes tingimustes produtseeritud eksotoksiin. See kahjustab närvisüsteemi, takistades impulsi levikut närvilt lihasele ja põhjustades lihasespasme. 
Teetanusetekitaja elab saprofüüdina hobuse, veise, jt koduloomade, ka inimese seedetraktis; organismi satub tavaliselt pinnasest haava kaudu. Haiguse lõimetusaeg on tavaliselt 3–14 päeva (kuni 50 päeva). Tavaliselt algab teetanus mälumislihaste spasmiga, millele järgnevad neelamisraskused; lihasjäikus levib mööda kaela- ja seljalihaseid järjest allapoole, kuni haarab kõik tahtele alluvad lihased. Krambihoo võib vallandada mistahes ärritaja. Kaasneb palavik, higistamine, vererõhu tõus, raskematel juhtudel tüsistustena luumurrud ja lihasrebendid, kopsupõletik, süvaveenide tromboos või kopsuarteri trombemboolia. Kergematel juhtudel on haigus ravitav, raskematel lõpeb surmaga. Raviks kasutatakse antibiootikume, teetanuse antitoksiini ning lihaseid lõõgastavaid ravimeid. 
Teetanus ennetatakse vaktsineerimisega, mis annab immuunsuse minimaalselt viieks, kuid mitte enam kui seitsmeks aastaks; selle aja möödudes on haigestumise vältimiseks vajalik revaktsineerimine. Kui inimene pole vaktsineeritud, tuleb talle pärast traumat süstida 48 tunni jooksul teetanuse vastumürki. Teetanusehaige teistele nakkusohtlik ei ole. Eestis esineb teetanust 1–2 juhtu aastas.
Jõemõisa-Kaiu järvestik

Jõemõisa-Kaiu järvestik on järvestik Jõgevamaal Mustvee vallas, mis paikneb Kagu-Eesti lavamaa ja Vooremaa vahelises orundis.
Järvestikku kuuluvad Kaiu, Jõemõisa ja Papijärv.
Pärast mandrijää taandumist asus antud kohas Peipsi jääpaisjärve laht, mis sai hiljem iseseisvaks järveks. Selle järve veetaseme alandamise, muda kogunemise ja kinnikasvamise tagajärjel ning Kääpa jõe süvendamisel on moodustanud kolm kitsaste väinadega ühendatud järve.
Järvedes elutsevad latikas, särg, roosärg, haug ja ahven. Nendes veekogudes on III kaitsekategooria kalaliigid – harilik hink ja vingerjas, Kääpa jõel ka võldas. Kääpa jõel on samuti jõevähk.
Järved kuuluvad Natura 2000 võrgustikus kaitstavate järvede hulka.
Jõemõisa järv

Jõemõisa järv on järv Jõgevamaal Mustvee vallas ning on üks Jõemõisa-Kaiu järvestiku järvedest, mis paikneb Kagu-Eesti lavamaa ja Vooremaa vahelises orundis.
Jõemõisa järv oli kunagi Kaiu järvega üks veekogu. Nüüd eraldab looduskaitsealune Tammeluht Kaiu ja Jõemõisa järve. Järve pindala on 71,6 ha ning sügavus kuni 3,2 m.
Benita Ferrero-Waldner

Benita Ferrero-Waldner (sündinud 5. septembril 1948 Salzburgis) on Austria diplomaat ja poliitik. 
Ta on õppinud aastatel 1966–1970 Salzburgi Ülikoolis õigusteadust (õigusteaduste doktor). 
Ta kuulub konservatiivsesse Austria Rahvaparteisse (ÖVP). Aastatel 2000–2004 oli ta Austria välisminister.
Aastatel 2004–2009 oli ta Euroopa Komisjoni naabruspoliitika volinik Barroso esimeses komisjonis ja aastatel 2009–2010 Euroopa Komisjoni kaubandus- ja naabruspoliitika volinik Barroso teises komisjonis.
Isiklikku.
Ta on abielus professor Francisco Ferrero Camposega.
Infiltratsioon

Infiltratsioon (ka maasseimbumine) on sademe- või pinnavee imbumine pinnasesse või aluspõhjakivimite pooridesse ja pragudesse.
Osa põhjavette infiltreerunud veest aurub põhjavee pinnalt ja aeratsioonivööst eestkätt taimede abil tagasi atmosfääri, allesjäänud vee kogus tähendab nn netoinfiltratsiooni.
Kuressaare vaekoda

Kuressaare vaekoda on barokne astmikviiluga hoone (vaekoda) Kuressaare kesklinnas Tallinna tänav 3.
Vaekoda on ehitatud Rootsi ajal 1663. aastal. Vaekojas asusid täpsed tembeldatud kaalud, mis võimaldasid ausat kauplemist.
Vaekoja restaureeris 1982. aastal kaupluseks arhitekt Lilian Hansar.
Hoones on tänapäeval pubi.
Lamatis

Lamatis (ladina keeles "decubitus") on pehmete kudede nekroos, mis tekib vereringe häirete tagajärjel.
Lamatised tekivad tavaliselt nõrga nahaaluse koega kehapiirkondades, näiteks ristluu, lülisamba, puusaluu jms kohal kestva surve mõjul või surve ja hõõrdumise koosmõjul.
Kõige sagedamini tekivad lamatised inimestel, kes ei ole füüsiliselt aktiivsed, näiteks on voodihaiged või ratastoolis. Lamatisi võivad soodustada ka muud asjaolud, näiteks kehv toitumine, naha kestev liigniiskus (näiteks rohke higistamise tõttu), vereringet pärssivad või naha tundlikkust vähendavad haigused. Lamatiste paranemist võivad aeglustada inimese vanus, haigused, suitsetamine ja mõned ravimid. Lamatised on tihti välditavad ja varasel avastamisel kergesti ravitavad, kuid mainitud teguritega inimestel võib see olla keeruline. Voodihaigete puhul on peamine ennetusmeetod inimese regulaarne ümberpööramine, et survet eri kehapiirkondade vahel jaotada ja vahetada.
Fistul

Fistul (ladina "fistula" 'toru'; 'vile'; 'pilliroog'; 'veetoru') ehk uuris on patoloogiline kitsas kanal, mis ühendab kahte õõnt või haiguskollet kehapinnaga või mõne teise elundiga.
Õlitamise sakrament

Õlitamise sakrament on õigeusu kirikus sakrament, mida toimetatakse haiguste ravimiseks ja pattude andekssaamiseks.
Sakramendi toimetamisel võitakse inimest püha õliga.
Purpurne surm

"Purpurne surm" on August Gailiti romaan Joonas Moori elust Varria saarel, mille valitseja on ta isa. Teos ilmus 1924. aastal.
Püha õli

Püha õli ehk püha mürr ehk krisma, ka kriisam on katoliku, anglikaani, õigeusu ja mõnedes muudes kirikutes liturgiline vahend sakramentide toimetamiseks. Koosneb oliiviõlist ning palsamist, mida piiskop on pühitsenud Suurel Neljapäeval.
Melrose Place

"Melrose Place" on aastatel 1992–1999 toodetud USA teleseriaal, mille autor on Darren Star. Sari räägib West Hollywoodi Melrose Place'i nimelise piirkonna elanike igapäevaeludest, omavahelistest suhetest ja skandaalidest. Tegelikult ei ole Melrose Place aga üldse mitte elamupiirkond, vaid seal asuvad antiigikauplused, butiigid, salongid ja kohvikud.
Seriaal oli "spin-off" Darren Stari populaarsest noortesarjast "Beverly Hills 90210".
Eestis näitas sarja TV3 aastatel 1997–2002.
Auhinnad.
Nominatsioonid.
Kuldgloobus
Heather Locklear

Heather Deen Locklear (sündinud 25. septembril 1961 Los Angeleses Californias) on Kuldgloobusele nomineeritud USA filminäitleja.
Ta on tuntud eeskätt teleseriaalidest "Dünastia", "T.J. Hooker", "Melrose Place" ja "Spin City".
Eraelu.
Locklear oli aastatel 1986–1993 abielus rokkmuusik Tommy Leega. 1994. aastal abiellus ta ansambli Bon Jovi kitarristi Richie Samboraga, kellega tal on tütar Ava Elizabeth (sündinud 1997). Aprillis 2007 lahutas paar abielu.
Ba

Ba, ba, BA või B.A. võib tähendada järgmist:
Ba on levinud perekonnanimi Lääne-Aafrikas.
Pankreatiit

Pankreatiit ehk kõhunäärmepõletik ("pancreatitis") võib esineda ägeda või kroonilise vormina. Äge kõhunäärme põletik võib anda erineva kliinilise pildi olenevalt näärmes esinevatest patoloogilistest muutustest. Tekib sagemini vanemas eas tüsedatel inimestel ja rohke alkoholi tarbimise tagajärjel. Soodustavaks teguriks on sapikivitõbi, mõnikord ka trauma.
Sapikivitõbi

Sapikivitõbi (ladina keeles "cholelithiasis") on haigus, mille puhul sapipõide tekivad kolesteroolist, sapphapetest, bilirubiinist jm tihked kogumikud – sapikivid. Liikuma hakates põhjustavad need kivikesed tugevat valu.
Song

Song on mingi elundi või selle osa väljasopistumine ümbritsevatesse kudedesse läbi eralduskelmete. 
Enamasti on tegu kõhuõõne piirkonna songaga. Aga esineb ka ajusonga. 
Songade raviks rakendatakse erinevaid operatiivseid meetodeid. Samuti on kasutusel songavööd.
Hüdronefroos

Hüdronefroos ("hydronephrosis") on tsüstitaoline moodustis, mis on tekkinud neeruvaagna ülemäärase laienemise ja neerukoe atrofeerumise tagajärjel.
Paranefriit

Paranefriit on neeruümbrise rakustiku põletik.
Tavalisemateks sümptomiteks on kõrge palavik, külmavärinad, valu, pinge ja paistetus alaseljas.
Merle Jääger

Merle Jääger (sündinud 19. oktoobril 1965 Tallinnas) on eesti näitleja ja luuletaja. Ta on kasutanud pseudonüümi Merca. Tuntuks on saanud eriti tema punkluuletused.
Elulugu.
Aastal 1983 lõpetas ta Tallinna Kaugõppekeskkooli ja 1988 Tallinna Riikliku Konservatooriumi lavakunstikateedri (13.lend).
Aastast 1988 on ta (pausidega) olnud Vanemuise näitleja. Alates 2006. aastast on ta mänginud igas Tartu Hansahoovi Teatri humoorikas suvelavastuses.
Aastail 1999–2000 teenis ta Eesti Vabariigi Kaitseväes reamehena. Ta on Tartu Kaitseliidu Akadeemilise Malevkonna liige.
Aastast 2000 kuulub ta Eesti Kirjanike Liitu. 
Ta on osalenud mitmes ansamblis.
On kirjutanud mõned luuletused koos Tõnu Trubetskyga, kaks sellist on näiteks luulekogus "Pogo".
Ta oli Wellesto liige.
Poliitiline tegevus.
Ta on Tartu Linnavolikogu liige. 
2014. aasta Euroopa Parlamendi valimistel kandideeris ta Eesti Iseseisvuspartei nimekirjas ja sai 178 häält.
Ta kandideeris Erakond Isamaa nimekirjas 2023. aasta Riigikogu valimistel, kus kogus valimisringkonnas nr 10 (Tartu linn) 312 häält ning ei osutunud valituks.
Oskar Lutsu Palamuse Põhikool

Oskar Lutsu Palamuse Põhikool on põhikool Jõgeva maakonnas Jõgeva vallas Palamuse alevikus. 
Kooli aadress on Kooli 2, 49226 Palamuse.
Kool kannab eesti rahvakirjaniku Oskar Lutsu nime, kes on Palamusel sündinud ja seal koolis käinud.
1. septembril 2023 suleti kooli gümnaasiumiosa ja kool muudeti põhikooliks.
Aneemia

Aneemia (ladina keeles "anaemia", vanakreeka keeles ἀναιμία "anaimía") ehk kehvveresus on kõige sagedasem erütrotsüütide ehk punaverelibledega seotud häire, mille korral on erütrotsüütide ja/või hemoglobiini sisaldus veres normaalsest väiksem.
Aneemia on tihti mõne muu haiguse tagajärjel tekkinud muutus, mis põhjustab sageli omakorda sekundaarsete kliiniliste tunnuste teket. Samas võib aneemia tekkida ka puuduliku toitumise tagajärjel, kui organism ei saa toidust piisavalt vereloomeks vajalikke aineid.
Aneemia mõju organismile.
Aneemia tagajärjel vähendab vere võime transportida hapnikku kudedesse, põhjustades hüpoksiat ehk hapnikupuudust organismis. Tekkinud hüpoksiale reageerivad peamiselt neerudes asuvad rakud erütropoetiini sünteesimisega. Erütropoetiin põhjustab luuüdis CFU-E rakkude proliferatsiooni ja diferentseerumist proerütroplastideks. Selle tulemusena suureneb veres retikulotsüütide sisaldus ja aneemiat nimetatakse regeneratiivseks. Juhul, kui aneemiale ei järgne luuüdis uute erütrotsüütide tootmist, on tegemist mitteregeneratiivse aneemiaga.
Inimrakkude sõltuvus hapnikust tekitab erinevaid aneemia vorme, põhjustades raskeid kliinilisi probleeme. Hemoglobiini (hapnikku vedav proteiin erütrotsüütides) ülesandeks on hoida keha kudedes ja elundites kindlat hapnikusisaldust.
Morfoloogiliselt klassifitseeritakse aneemiat erütrotsüütide indeksite järgi:
Kolm põhilist aneemia klassi on
Aneemia veterinaarias.
Regeneratiivsed aneemiad on järgmised.
Tromb (meditsiin)

Tromb veresoones vere hüübimisest tekkinud klomp. Tromb võib asuda ka südameõõnes. Trombi tavaline põhjus on endoteeli vigastus, näiteks ateroskleroosi sisselõike tõttu. Trombid tekivad sagedamini jalaveresoontes.
Trombi tekkeks peab kombineeruma nn Virchowi triaad:
Tromb elupuhune verehüüve veresoones või südameõõnes. Tromb on alati kinnitunud sisekesta (seina) külge. See on ka põhjuseks, miks verejooks peatub. Trombi tekkel on aluseks verevoolu aeglustumine, mille tulemusel vere vormelemendid kleepuvad kokku. Teiseks põhjuseks võib ka olla veresoone seina vigastus. Soodustavad veel põletikulised protsessid ja vere hüübivuse tõus. Trombid võivad olla seinapidised ummistavad.
Douglas Coupland

Douglas Coupland (sündinud 30. detsembril 1961) on inglise keeles kirjutav Kanada kirjanik ja stsenarist. 
Douglas Coupland sündis Saksamaal Kanada sõjaväebaasis. Neli aastat hiljem kolis pere Vancouverisse, kus kirjanik siiani elab. Ta on õppinud kunsti Vancouveris, Sapporos ja Milanos ning juhtimist Hawaiil ja Jaapanis. 
1986. aastal alustas ta ajakirjadele kaastöö tegemist ning 1989. aastal ilukirjanduse kirjutamist. 
Tema läbilöögiteos oli romaan "Generation X: Tales for an Accelerated Culture" (1991), mis kirjeldas Ameerika unelmasse usu kaotanud postmodernse põlvkonna ängistust. Romaani pealkirjast pärinev väljend "Generation X" (X-põlvkond) muutus meedias lööksõnaks, nagu ka Couplandi loodud uudissõna "McJob", mis tähistas madala staatuse, väikse palga ja piiratud karjäärivõimalustega tööd teenindussektoris.
Regeneratsioon

Regeneratsioon ehk taasteke on organismi osade (nt elundite ja kudede) taastumine või uuenemine. Regeneratsioon on morfogeneesi erijuhtum. Praktiliselt kõik paranemised kulgevad regeneratsiooniga.
Kooma

Kooma on üldine või koldeline kesknärvisüsteemi kahjustus (tavaliselt raske trauma tagajärjel), millega kaasneb teadvuse ja reflekside kadu ning elutähtsate funktsioonide häire. Ajutraumade diagnostika ja ravi käigus võidakse kooma ka kunstlikult esile kutsuda, et kannatanule paranemiseks aega ja puhkust anda.